KOŠICE. Nepríjemný pohľad sa v nedeľu podvečer naskytol pracovníkom záchranných zložiek na Zombovej ulici na Sídlisku KVP v Košiciach.
Zasahovali v byte na piatom poschodí obytného bloku.
Žena nereagovala na žiadne snahy o kontakt. Či už telefonické, alebo búchanie na dvere, prípadne zvonenie.
Policajti volali hasičov
Na miesto bola preto vyslaná policajná hliadka, aby sa presvedčila, či je obyvateľka bytu v poriadku.
Policajti sa síce snažili dostať dovnútra, dvere však boli zamknuté a tak si privolali na pomoc hasičov.